stanford-oval/wikipedia huggingface dataset:
Saniaispuut

| Saniaispuut |
| --- | --- |
 Cyathea arborea
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Luokka::  Polypodiopsida
Lahko::  Cyatheales
Heimo::  Saniaispuukasvit Cyatheaceae
Suku::  Saniaispuut Cyathea  Sm. (1793)
Katso myös
   Saniaispuut Commonsissa 
Infobox OKNimi-testi OK: 
Saniaispuut (Cyathea) on puumaisten saniaisten suurin suku. Siihen kuuluu yli 500 lajia, joiden joukossa ovat maailman korkeimmat saniaiset. Ne ovat nopeakasvuisia sekä menestyvät lämpimissä ja kosteissa trooppisen ilmaston oloissa.
Saniaispuun runko on biologisesti ottaen maavarsien rykelmä. Joidenkin lajien runko voi kasvaa lähes 30 metrin korkuiseksi. Runko on tyypillisesti kova, ja siinä on pyöreitä jälkiä kohdissa, joista oksamaiset lehdet ovat irronneet. Rungon yläpäässä on kasvupiste, josta lähtee joukko oksamaisia lehtiä. Nuoret lehdet ovat rullalla, kuten muillakin saniaisilla. Lehden alapintaan muodostuu itiöpesäkkeitä.
Lajeja

Cyathea arborea
Cyathea australis – saniaispuu
Cyathea boivinii
Cyathea celebica – jaavansaniaispuu
Cyathea decurrens
Cyathea delgadii
Cyathea humilis – tansaniansaniaispuu
Cyathea manniana – afrikansaniaispuu
Cyathea weatherbyana
Aiheesta muualla

Finto: Kassu – Kasvien suomenkieliset nimet: Cyathea
Suomen Lajitietokeskus: Saniaispuut – Cyathea
Saviharju

| Saviharju |
| --- | --- |
 Kaupungin kartta, jossa Saviharju korostettuna.
Kaupunki:  Oulu
Suuralue:  Korvensuoran suuralue
Kaupunginosa nro:  88
Väkiluku:  98  31.12.2023
Työpaikkoja:  4 kpl   (31.12.2011)
Osa-alueet:  Jääkäri, Saarinen, Saviharju
Saviharju on yksi Oulun kaupunginosista. Se sijaitsee Ylikiimingintien (seututie 833) varressa valtatien 20 itäpuolella, noin 15 kilometrin päässä Oulun keskustasta (linnuntietä noin 10 kilometrin päässä). Alueen läpi virtaa Kalimeenoja.
Saviharju on pääasiassa vanhaa maatalousaluetta, joka on muuttumassa omakotitaloalueeksi.
Maastoltaan Saviharjun alue on pääosin sekametsää.
Julkinen liikenne rajoittuu vähän matkan päässä Kuusamontiellä kulkeviin Koskilinjojen Kiiminki–Oulu-reitin linja-autovuoroihin.
Saniaispuukasvit

| Saniaispuukasvit |
| --- | --- |
 Cyathea microdonta
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Cyatheales
Heimo::  Saniaispuukasvit Cyatheaceae  Kaulf.
Katso myös
   Saniaispuukasvit Wikispeciesissä   Saniaispuukasvit Commonsissa 
Infobox OKVirheellinen NIMI-arvo: 
Saniaispuukasvit (Cyatheaceae) on Cyatheales-lahkoon kuuluva saniaisheimo. Heimoon kuuluu noin 600 lajia, jotka kasvavat eteläisen pallonpuoliskon kosteilla trooppisilla sekä temperaattisilla alueilla. Erityisesti lajeja kasvaa vuoristometsissä. Neotrooppisella alueella kasvaa noin 210 heimoon kuuluvaa lajia ja alueella on kaksi endeemisten lajien monimuotoisuuskeskusta. Toinen monimuotoisuuskeskus sijaitsee Isoilla Antilleilla ja toinen Meksikon eteläosan sekä Keski-Amerikan alueella.
Suurin osa heimon lajeista on maalla kasvavia saniaisia, mutta jotkin lajit ovat epifyyttejä. Lajien varret ovat useimmiten puumaisia. Lehdet ovat yleensä suuria, enintään viisi metriä pitkiä, ja lehtilapa on yhdestä kolmeen kertaan parilehdykkäinen, harvoin ehyt. Itiöpesäkkeet sijaitsevat lehtien alapinnoilla ja ovat pyöreitä. Gametofyytit ovat vihreitä ja sydämenmallisia.
Heimoon kuuluvista lajeista osaa on hyödynnetty rakennusmateriaalina ja osaa lääkekasveina. Joistakin lajeista on tullut hankalia rikkakasveja ja useita saniaispuulajeja käytetään koristekasveina.
Sukuja

Alsophila
Cnemidaria
Cyathea – saniaispuut
Hemistegia
Hymenophyllopsis
Sphaeropteris – helmisiivet
Thysanobotrya
Aiheesta muualla

Laji.fi: Cyatheaceae
Global Biodiversity Information Facility (GBIF): Cyatheaceae (englanniksi)
Flora of China: Cyatheaceae (englanniksi)
Ryan Gunderson

| Ryan Gunderson |
| --- | --- |

Henkilötiedot
Syntynyt: 16. elokuuta 1985 (ikä 39) Bensalem, PA, Yhdysvallat
Kansalaisuus:   Yhdysvallat
Jääkiekkoilija
Lempinimi:  Gunde
Pelipaikka:  puolustaja
Maila:  vasen
Pituus:  177 cm
Paino:  78 kg
Seura
Seura:  Fribourg-Gottéron
Sarja:  National League A
Pelinumero:  18
Pelaajaura
Pääsarjaura:  2011–
Aik. seurat:  Columbia Inferno (ECHL) Trenton Devils (ECHL) Albany Devils (AHL) Houston Aeros (AHL) Örebro HK (Allsv.) Jokerit (KHL) Dinamo Minsk (KHL) Brynäs IF (SHL)
Ryan Gunderson (s. 16. elokuuta 1985 Bensalem, Pennsylvania, Yhdysvallat) on yhdysvaltalainen jääkiekkopuolustaja, joka pelaa Sveitsin NLA-liigan Fribourg-Gottéronissa. Elite Prospects -sivuston Ulf Anderssonin mukaan hän on hyökkäävä puolustaja, joka luistelee ja liikuttaa kiekkoa hyvin sekä on käyttökelpoinen ylivoimapelaaja. Gunderson ei ole kuitenkaan kovin fyysinen pelaaja ja hänen tulisi parantaa oman puolustuspään pelaamistaan.
Ura > Seuraura > Uran alku Pohjois-Amerikassa

Gunderson kävi lukion Holy Ghost Preparatory Schoolissa, jossa hän voitti Pennsylvanian paikallisten High school-sarjojen mestaruuden, Flyers Cupin vuonna 2003. Vuodet 2003–2007 Gunderson kävi Vermontin yliopistoa. Hän rikkoi 148 ottelullaan joukkueen kaikkien aikojen otteluennätyksen, jonka myöhemmin rikkoivat kuitenkin Dean Strong ja Corey Carlson.
Gunderson siirtyi viimeisen yliopistovuotensa päätteeksi ECHL-joukkue Columbia Infernoon keväällä 2007, mutta kausi 2007–2008 Trenton Devilsissa oli hänen tulokaskautensa liigassa. Gunderson oli tehoilla 4+42=46 ECHL:n neljänneksi tehokkain tulokas, Devilsin paras syöttäjä ja kolmanneksi paras pistemies sekä ECHL:n kolmanneksi tehokkain puolustaja Bakersfield Condorsin Kevin Truelsonin kanssa. Hän pelasi kauden aikana myös liigan tähdistöottelussa ja valittiin tulokkaiden tähdistökentälliseen. Gunderson edusti kauden aikana myös kolmen AHL-ottelun verran Albany Devilsia, jossa hän kävi try-outilla huhtikuussa 2008.
Kaudella 2008–2009 Gunderson oli tehoilla 5+53=58 koko ECHL:n toiseksi paras syöttäjä South Carolina Stingraysin Travis Morinin jälkeen sekä puolustajien pistepörssin toinen Florida Everbladesin Peter Metcalfin jälkeen. Hän sijoittui Devilsin sisäisessä pistepörssissä kolmanneksi. Gunderson valittiin kauden päätteeksi ECHL:n ensimmäiseen tähdistökentälliseen. Kauden 2009–2010 hän pelasi sarjatasoa ylempänä AHL-joukkue Houston Aerosiin.
Ura > Seuraura > Siirtyminen Ruotsiin

Kaudeksi 2010–2011 Gunderson siirtyi Eurooppaan ja Ruotsin toiseksi korkeimmalla sarjatasolla HockeyAllsvenskanissa pelaavaan Örebro HK:hon. Hän voitti tehoilla 11+28=39 koko sarjan puolustajien piste- ja syöttöpörssin. Örebro eteni keväällä 2011 Kvalserieniin saakka, mutta jäi ilman sarjanousua. Gunderson siirtyi kuitenkin kaudeksi 2011–2012 Elitserieniin ja Brynäs IF:n riveihin. Hän voitti tehoilla 9+25=34 koko liigan puolustajien piste- ja syöttöpörssin. Gunderson voitti myös Ruotsin-mestaruuden keväällä 2012. Joulukuussa 2011 hän teki kaksivuotisen jatkosopimuksen Brynäsin kanssa.
Gunderson sijoittui kaudella 2012–2013 tehoilla 9+27=36 Elitserienin puolustajien pistepörssissä toiseksi edellään vain Färjestad BK:n Chris Lee. Hän oli myös Brynäsin toiseksi paras pistemies Calle Järnkrokin jälkeen. Kaudella 2013–2014 Gunderson nousi joukkueen varakapteeniksi ja teki Ruotsin pääsarjatason yhden kauden piste-ennätyksensä tehoilla 8+33=41. Hän voitti pelipaikastaan huolimatta Brynäsin sisäisen piste- ja syöttöpörssin sekä voitti myös koko SHL:n puolustajien piste- ja syöttöpörssin. Gunderson voitti kauden päätteeksi hopeaa.
Ura > Seuraura > KHL-vuodet 2014–2016

Kaudeksi 2014–2015 Gunderson siirtyi vuoden mittaisella sopimuksella KHL-joukkue Jokereihin. Hän oli joukkueen tehokkain puolustaja ja kolmanneksi paras pistemies tehoilla 7+29=36, joilla Gunderson jakoi KHL:n puolustajien pistepörssin neljännen sijan Dinamo Minskin Nick Bailenin kanssa. Kevään 2015 pudotuspeleissä hänellä oli Jokereiden paras teholukema (+6). Gunderson pelasi kauden aikana KHL:n tähdistöottelussa ja hänet valittiin neljännesvälieräviikon parhaaksi puolustajaksi. Hän edusti Jokereita kauden aikana myös Spengler Cupissa.
Kaudeksi 2014–2015 Gunderson siirtyi jatkamaan KHL-uraansa vuoden mittaisella sopimuksella valkovenäläiseen Dinamo Minskiin.
Ura > Seuraura > Paluu Brynäsiin

Gunderson palasi kaudeksi 2016–2017 kolmivuotisella sopimuksella Brynäsiin. Hän nousi joukkueen varakapteeniksi. Gunderson oli Brynäsin tehokkain puolustaja tehoilla 4+23=27, joilla hän sijoittui koko SHL:n puolustajien pistepörssissä viidenneksi. Gunderson jakoi myös kymmenellä syöttöpisteellään koko liigan pudotuspelien syöttöpörssin voiton kolmen muun pelaajan kanssa sekä puolustajien pistepörssin voiton HV71:n Andreas Borgmanin kanssa. Kaudella 2017–2018 hän oli Brynäsin toiseksi paras syöttäjä, kolmanneksi paras pistemies ja tehokkain puolustaja tehoilla 4+25=29, joilla Gunderson jakoi koko SHL:n puolustajien pistepörssin neljännen sijan Frölunda HC:n Adam Almqvistin kanssa.
Ura > Maajoukkueura

Gunderson edusti Yhdysvaltoja Pyeongchangin olympiakisoissa 2018. Hän pelasi myös Deutschland Cupissa vuonna 2017.
Saahkarinlammi (itäinen)

| Saahkarinlammi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°20′33″N, 27°05′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Saahkarinlammiin 
Järvinumero:  14.978.1.060
Mittaustietoja
Pinnankorkeus:  84,6 m  
Pituus:  350 m  
Leveys:  190 m  
Rantaviiva:  0,773 km  
Pinta-ala:  2,895 ha  
Saaria:  ei saaria 
 fiSaahkarinlammi 
Saahkarinlammi  on Etelä-Savossa Mikkelissä  Sydänmaanpohjan lähellä sijaitseva lampi. Sen länsipuolella sijaitsee toinen Saahkarinlammi.
Maantietoa

Lampi on 350 metriä pitkä, 190 metriä leveä, ja sen pinta-ala on 2,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 84,6 metriä mpy.
Seksivalistus

Seksivalistus on valistustyötä, jonka tarkoituksena on lisätä ihmisten tietoisuutta seksin haitoista, edistää seksillisiä elintapoja sekä terveellisiä seksitapoja. Suomessa seksivalistus on osa koulun opetussuunnitelmaa, järjestetään seksivalistustunteja. Vuonna 2015 Suomessa on voinut suorittaa kondomiajokortin. Venäjällä seksivalistusta ei harjoiteta kouluissa. Yhdysvalloissa Sexuality Information and Education Council of United States -järjestö on yrittänyt saada seksivalistusta kouluihin. Yhdysvalloissa seksivalistusta on kannatettu vastauksena sukupuolitautien yleistymiseen, toisaalta kannatetaan sukupuolista pidättäytymistä avioliittoon saakka. Joidenkin mukaan asiallinen seksivalistus tarkoittaa seksiin kehottamista, ja Yhdysvalloissa on pyritty osoittamaan että seksiä ennen avioliittoa ei ole olemassa.
Samir Aboud

| 0 | 1 | 2 |
| --- | --- | --- |

Henkilötiedot
Koko nimi: Samir Abdusalem Aboud
Syntymäaika: 29. syyskuuta 1972 (ikä 52)
Syntymäpaikka: Tripoli, Libya
Pelipaikka: maalivahti
Pituus: 180 senttimetriä
Seurat
| Vuodet | Seura | O (M) |
| 1991– | Al-Ittihad | 173 (2) |
Maajoukkue
| 2001–2012 |  Libya | 38 (0) |
 Seurajoukkueuran tilastot kattavat vain kansalliset sarjat.
Samir Aboud (arab. سمير عبود‎‎, s. 29. syyskuuta 1972 Tripoli, Libya) on libyalainen jalkapalloilija. Maalivahtina pelaava Aboud edustaa Libyan pääsarjassa pelaavaa Al-Ittihadia. Hän kuului Libyan maajoukkueeseen vuoden 2006 Afrikan-mestaruuskilpailussa. Aboud on viettänyt koko uransa Al-Ittihadin riveissä ja on saavuttanut joukkueen riveissä kahdeksan Libyan mestaruutta.
Saavutukset

Libyan valioliiga (8): 2002, 2003, 2005, 2006, 2007, 2008, 2009, 2010
Libyan cup (6): 1992, 1999, 2004, 2005, 2007, 2009
Libyan supercup (10): 1999, 2002, 2003, 2004, 2005, 2006, 2007, 2008, 2009, 2010
Samson

Samson voi tarkoittaa ainakin seuraavia:
Paul Samson (1953–2002), brittiläinen kitaristi
Anne Samson (1891–2004), aikoinaan vanhin elossa ollut kanadalainen
Samson eli Simson, Vanhan testamentin Tuomarien kirjan henkilö
Pyhä Samson, Samson de Dol (n. 496–564), walesilainen piispa ja pyhimys
Samson Burke (s. 1930), kanadalainen kehonrakentaja, kilpauimari, painija ja näyttelijä
Samson François (1924–1970), ranskalainen pianisti
Samson Kimobwa (1955–2013), kenialainen kestävyysjuoksija
Samson Kisekka (1912–1999), Ugandan pääministeri 1986–1991
Samson Kitur (1966–2003), kenialainen pikajuoksija
Samson Mahbod (s. 1989), kanadalais-yhdysvaltalainen jääkiekkoilija
Samson Ngoepe (s. 1985), eteläafrikkalainen keskimatkojen juoksija
Samson Opuakpo (s. 1986), nigerialainen uimari
Samson, oik. Samuli Lintula (s. 1971), suomalainen sarjakuvapiirtäjä
Samson, suomalainen reggaemuusikko
Samson, päähenkilö islantilaisessa Samson Kauniin saagassa
tohtori Leonard Samson, Marvel-kustantamon sarjakuvahahmo.
Rochefort-Samson, kunta Drômen departementissa Ranskassa
Samson, englantilainen heviyhtye
FV106 Samson, englantilainen panssarivaunu
Samson, maailmanlaajuinen yhtiö, joka valmistaa teollisiin prosesseihin suunniteltuja säätöventtiilejä ja tarvikkeita
Samson, maamerkkinä tunnettu nosturi Belfastin satamassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Samson”, voi hakea sivunnimihaulla, laajalla sivunnimihaulla tai tekstihaulla.
Salin

Salin on muun muassa seuraavien suomalaisten henkilöiden sukunimi:
Alf Salin (1913–1964), balettitanssija ja studiopäällikkö
Ari Salin (s. 1947), aita- ja pikajuoksija
Aulis Salin (1938–2018), virkamies, yritysjohtaja ja vuorineuvos
Eemeli Salin (s. 1990), salibandyn pelaaja
Eetu Salin (1866–1919), poliitikko, kansanedustaja ja toimittaja, yksi SDP:n perustajista
Erik Salin (1904–1980), pesäpalloilija
Holger Salin (1911–1983), näyttelijä
Holger Salin (1911–1943), jalkapalloilija
Ida Salin (1865–1952), yritysjohtaja ja lahjoittaja
Iina Salin (s. 1985), laulaja ja lauluntekijä
Iris Salin (1906–1991), balettitanssija
Jarl Salin (1898–1974), diplomi-insinööri ja koneenrakennuksen professori
Klaus Salin (1919–1973), tanssitaiteilija
Lida Salin (1885–1946), näyttelijä
Otto Salin (s. 2004), jääkiekkoilija
Petri Salin (s. 1965), kirjailija
Riitta Salin (s. 1950), pikajuoksija
Sasu Salin (s. 1991), koripalloilija
Toivo Salin (1908–1981), kansanedustaja (SKDL)
Veli Salin (s. 1938), opettaja ja kirjailija
Kuvitteellisia henkilöitä

Tv-sarjassa Salatut elämät:
Jukka Salin ja Maarit Salin, pariskunta tv-sarjassa Salatut elämät
Aleksi Salin, Saku Salin ja Silja Salin, edellisten lapset
Hanna Salin, Jukka Salinin toinen vaimo, myöhemmin Aleksi Salinin avovaimo
Sofia Salin, Aleksi ja Hanna Salinin tytär, Jukka ja Maarit Salinin pojantytär
Nimen muita merkityksiä

Villa Salin, Ida Salinin rakennuttama huvila Lauttasaaressa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salin”, voi hakea sivunnimihaulla, laajalla sivunnimihaulla tai tekstihaulla.
Saahkarinlammi (läntinen)

| Saahkarinlammi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°20′36″N, 27°04′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Herajärveen 
Järvinumero:  14.978.1.059
Mittaustietoja
Pinnankorkeus:  84,3 m  
Pituus:  260 m  
Leveys:  120 m  
Rantaviiva:  0,554 km  
Pinta-ala:  1,779 ha  
Saaria:  ei saaria 
 fiSaahkarinlammi 
Saahkarinlammi  on Etelä-Savossa Mikkelissä  Sydänmaanpohjan lähellä sijaitseva lampi. Sen itäpuolella sijaitsee toinen Saahkarinlammi.
Maantietoa

Lampi on 260 metriä pitkä, 120 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 84,3 metriä mpy.
Salim Sdiri

| Salim Sdiri |
| --- | --- |

Henkilötiedot
Syntynyt: 26. lokakuuta 1978 
Yleisurheilija
Pituus:  185  cm
Paino:  80 kg
Laji:  pituushyppy
Aiheesta muualla
Timanttiliiga
| Mitalit> Maa:   Ranska.Miesten yleisurheilu.Sisäratojen EM-kilpailut  | Mitalit> Maa:   Ranska.Miesten yleisurheilu.Sisäratojen EM-kilpailut  | Mitalit> Maa:   Ranska.Miesten yleisurheilu.Sisäratojen EM-kilpailut  | Maa:   Ranska> Miesten yleisurheilu. |
| --- | --- | --- | --- |
|  Pronssia | Birmingham 2007 | pituushyppy |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Pescara 2009 | pituushyppy |  |
|  Kultaa | Almería 2005 | pituushyppy |  |
Salim Sdiri (s. 26. lokakuuta 1978 Ajaccio, Ranska) on ranskalainen pituushyppääjä. Hänellä on tunisialaisia sukujuuria.
Ura

Sdirin ensimmäiset arvokisat olivat Münchenin EM-kisat 2002, joissa hän sijoittui pituudessa seitsemänneksi hypättyään 778. 2003 hän oli neljäs Euroopan sisäratojen cupissa tuloksella 784, seitsemäs Birminghamin sisäratojen MM-kisoissa ja karsiutui Pariisin MM-kisoissa tuloksella 794. Seuraavana vuonna Sdiri hyppäsi toiseksi Euroopan cupissa tuloksella 824. Ateenan olympialaisissa hän oli kahdestoista.
Sdiri voitti sisäratojen Ranskan-mestaruuden vuonna 2005. Myöhemmin samana vuonna hän karsiutui sisäratojen EM-kisoissa, oli toinen Euroopan cupissa ja sijoittui viidenneksi sekä Helsingin MM-kisoissa että IAAF:n yleisurheilufinaalissa. 2006 Sdiri voitti jälleen maansa sisäratojen mestaruuden. Euroopan cupissa hän saavutti toisen tilan. Göteborgin EM-kisoissa hän oli kymmenes ja kauden lopussa yleisurheilun maailmancupissa viides. Sdiri voitti pronssia 2007 sisäratojen EM-kisoissa tuloksella 800.
Yleisurheilun Kultaisen liigan Rooman-osakilpailussa 13. heinäkuuta 2007 Tero Pitkämäen sektorin ulkopuolelle suuntautunut keihäs osui Sdiriä kylkeen. Aluksi Sdirin kerrottiin selvinneen tapauksesta lievin vammoin, mutta myöhemmin selvisi, että keihäs oli osunut Sdirin oikeaan munuaiseen ja maksaan. Keihään osumahaava oli yli kymmenen senttimetriä syvä.
Sdiri palasi kilparadoille helmikuussa 2008 Ranskan hallimestaruuskisoissa, joissa hän sijoittui toiseksi tuloksella 798. Hän karsiutui Valencian sisäratojen MM-kilpailuissa, Pekingin olympialaisissa ja Torinon 2009 EM-hallikisoissa. 12. kesäkuuta 2009 Sdiri hyppäsi uuden Ranskan ennätyksen 842 cm. Myöhemmin samana vuonna hän oli kuudes Berliinin MM-kilpailuissa ja viides IAAF:n yleisurheilufinaalissa.
Sdiri sijoittui neljänneksi sekä Dohan sisäratojen MM-kilpailuissa 2010 tuloksella 801 cm että saman vuoden Barcelonan EM-kilpailuissa tuloksella 820 cm. Pariisin sisäratojen EM-kilpailuissa 2011 ja saman vuoden Daegun MM-kilpailuissa hän karsiutui.
Ennätykset

100 metrin juoksu: 11,06 (2003)
Pituushyppy: 842 (2009)
Satunnaiskulku

Kahdeksan esimerkkiä yksiulotteisesta satunnaiskävelystä. Pystyakselilla on sijainti lukusuoralla, vaaka-akselilla otettujen askelien määrä.
Satunnaiskulku (engl. random walk) on matematiikassa  yksinkertainen stokastinen prosessi, joka formalisoi ajatuksen satunnaiseen suuntaan otetuista peräkkäisistä askelista. Monesti satunnaiskulku ajatellaan diskreettiaikaiseksi prosessiksi, eli aika saa vain kokonaislukuarvoja ja aina uudella kokonaislukuarvolla prosessi siirtyy uuteen pisteeseen. Tässä tapauksessa piste on paikallaan vain kyseisen ajanhetken ja seuraavana erillisenä ajanhetkenä se taas on uudessa paikassa. Siinä välissä ei sen ajatella olevan missään koska aikaa ei pidetä jatkuvana, vaan diskreettinä(erillisten pistemäisten hetkien jonona).
Kyse on Markov-prosessin erikoistapauksesta, jonka tiloja ovat kokonaisluvut  i=0,\pm 1,\pm 2,.... Markov-proseisseissa todennäköisyyttä siirtyä tilasta  i tilaan  j merkitään  P_{i,j}. Satunnaiskulussa siirtymätodennäköisyydet 
ovat  P_{i,i+1}=p=1-P_{i,i-1}, missä  0<p<1. Siirtymä on siis täsmälleen yksi askel joko oikealle tai vasemmalle lukusuoralla, paikallaan pysyminen tai pidemmät askeleet eivät ole sallittuja.
Satunnaiskulku perustuu seuraaville säännöille:
on olemassa alkupiste
etäisyys pisteestä toiseen on vakio
kaikki suunnat ovat yhtä todennäköisiä
Jatkuva-aikainen satunnaiskulku taas saadaan jos ajatellaan, että prosessi pysyy samassa pisteessä seuraavaan kokonaislukuarvoiseen ajanhetkeen saakka, jolloin se taas siirrähtää uuteen paikkaan. Tässä on kaksi erilaista vaihtoehtoa: piste voi olla paikallaan vielä seuraavalla kokonaislukuarvoisella ajanhetkellä ja siirrähtää heti sen jälkeen tai se voi aina tällaisella ajanhetkellä olla  siirrähtänyt uuteen paikkaan.
Ajatellaan nyt jatkuva-aikaisen satunnaiskulun muunnelmaa joka saadaan pisteen siirtyminä kussakin aikayksikössä tasaisella nopeudella  lukusuoralla yksikön verran oikealle tai vasemmalle. Näin satunnaiskulku on jatkuva funktio aika-akselilta lukusuoralle. Lukusuoran tilalle voidaan ottaa myös kaksi- kolmi- tai useampiulotteinen koordinaatisto, jolloin saadaan satunnaiskulun yleistys useampaan ulottuvuuteen.
Lyhennetään siirtymäaikaa niin, että uusi siirtymäaika saadaan jakamalla aikayksikkö positiivisen kokonaisluvun n toisella potenssilla. Lisäksi siirtymän pituudeksi lukusuoralla asetetaan 1/n. Tällöin on mahdollista osoittaa, että  kokonaisluvun n kasvaessa äärettömiin satunnaiskulku lähestyy matemaattista Brownin liikettä (eli Wienerin prosessia).
Esimerkki

Yksinkertainen esimerkki on niin sanottu juopon merimiehen kävely. Oletetaan baarista tukevassa humalassa lähtevä merimies. Oletetaan tilanne yksiulotteiseksi. Merimies pullautetaan baarista kadulle, jota edustaa lukusuora. Baarin ovi on lukusuoran kohdassa x=0. Pisteessä x=L, kadun toisessa päässä sijaitsee oja. Merimies voi astua lukujanaa vasemmalle (negatiiviseen suuntaan) tai oikealle (positiiviseen suuntaan), kummatkin vaihtoehdot ovat yhtä todennäköisiä ja askelet ovat vakiopituisia. Teoria ennustaa, että merimies päätyy täysin varmasti, eli todennäköisyydellä yksi, ennemmin tai myöhemmin ojan pohjalle. Lievennyksenä tähän voi sanoa, että ehkä merimies sammuu ennen kuin päätyy ojaan. Se johtuu siitä, että ei ole olemassa mitään äärellistä askelmäärää, jota ennen jo aivan varmasti oltaisiin ojassa.
Sovelluksia

Fysiikassa satunnaiskulkua käytetään yksinkertaisena mallina Brownin liikkeelle
Taloustieteessä satunnaiskulkua voidaan käyttää osakkeiden hintojen mallintamiseen.
Genetiikassa satunnaiskulkua käytetään kuvaamaan populaatioiden geeneissä tapahtuvia muutoksia.
Aiheesta muualla

Kuvia tai muita tiedostoja aiheesta Satunnaiskulku Wikimedia Commonsissa
Sepiasaumaperhokala

| Sepiasaumaperhokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Perhokalat Chaetodontidae
Suku::  Chelmonops
Laji::  ulietensis
Kaksiosainen nimi
 Chelmonops curiosus  Kuiter, 1986 
Katso myös
   Sepiasaumaperhokala Commonsissa 
Infobox OKNimi-testi OKIUCN-testi OK: 
Sepiasaumaperhokala (Chelmonops curiosus) on perhokalojen (Chaetodontidae) heimoon kuuluva kalalaji, jota tavataan Australiasta. Sen suurin tavattu pituus on 26 senttimetriä. Lajin ravintoa ovat eläinplankton ja äyriäiset sekä mahdollisesti pehmytkorallit. Sepiasaumaperhokalaa voidaan pitää akvaariossa, jonka tilavuus on vähintään 500 litraa.